Visoko sudsko i tužilačko vijeće Bosne i Hercegovine

**Visoko sudsko i tužilačko vijeće Bosne i Hercegovine** (**VSTV**) nezavisni je organ Bosne i Hercegovine čiji je osnovni zadatak imenovanje sudija i tužilaca u Bosni i Hercegovini. Trenutni predsjednik Visokog sudskog i tužilačkog vijeća Bosne i Hercegovine je Sanin Bogunić.

## Nadležnosti
Visoki sudski i tužilački savjet:
*Imenuje sudije, uključujući predsjednike sudova, sudije porotnike i dodatne sudije u sve sudove na državnom, entitetskom, kantonalnom, okružnom, osnovnom i općinskom nivou u Bosni i Hercegovini, uključujući Brčko Distrikt, s izuzetkom ustavnih sudova entiteta
*Imenuje glavne tužioce, zamjenike glavnih tužilaca i tužioce u sva tužilaštva na državnom, entitetskom, kanstonalnom i okružnom nivou u Bosni i Hercegovini, uključujući i Brčko Distrikt
*Daje prijedloge nadležnim tijelima u vezi s njihovim predlaganjem i izborom sudija Ustavnog suda Republike Srpske i imenovanjem sudija u Ustavni sud Federacije Bosne i Hercegovine
*Prima pritužbe protiv sudija i tužilaca, vodi disciplinske postupke, utvrđuje disciplinsku odgovornost i izriče disciplinske mjere sudijama, sudijama porotnicima, dodatnim sudijama i tužiocima
*Odlučuje o žalbama u stegovnim postupcima
*Odlučuje o privremenom udaljenju od vršenja dužnosti sudija, sudija porotnika, dodatnih sudija i tužilaca
*Nadgleda stručno usavršavanje sudija i tužilaca i savjetuje entitetske centre za edukaciju sudija i tužilaca i Pravosudnu komisiju Brčko Distrikta u vezi sa usvajanjem programa stručnog usavršavanja sudija i tužilaca;
*Određuje minimalni opseg stručnog usavršavanja koje svaki sudija i tužilac mora ostvariti tokom godine
*Određuje početnu obuku za osobe koja su odabrana za sudije i tužioce i nadgleda ostvarivanje takve obuke
*Odobrava godišnji izvještaj upravnih odbora entitetskih centara za edukaciju sudija i tužilaca i Pravosudnog povjerenstva Brčko Distrikta u dijelu koji se odnosi na početnu obuku i stručno usavršavanje sudija i tužilaca
*Odlučuje o pitanjima nespojivosti drugih funkcija koje suci i tužioci obavljaju sa dužnostima sudija i tužilaca
*Odlučuje i privremenom upućivanju sudija i tužilaca u drugi sud ili tužilaštvo
*Odlučuje o odsustvima sudija i tužilaca
*Učestvuje, prema vlastitoj ocjeni, u procesu izrade godišnjih proračuna za sudove i tužilaštva
*Daje prijedloge, prema vlastitoj ocjeni, u vezi s godišnjim proračunom predloženim od strane državnih organa i / ili vlada za sudove i tužilaštva
*Daje i iznosi, prema vlastitoj ocjeni, prijedloge za izmjenu proračuna predloženih od strane državnih organa i / ili vlada i / ili Pravosudnog povjerenstva Brčko Distrikta nadležnim zakonodavnim tijelima
*Prikuplja i analizira izvještaje i informacije, kao i potrebne informacije o proračunu i prihodima za sudove i tužilaštva kako bi se obezbijedili statistički podaci za učinkovit rad sudova i tužilaštava
*Zalaže se za adekvatno i kontinuirano finansiranje sudova i tužilaštava
*Učestvuje u izradi nacrta i odobrava pravilnike o poslovanju za sudove i tužilaštva
*Nadgleda i savjetuje sudove i tužilaštva u odgovarajućim učinkovitim tehnikama i postupcima u vezi s proračunom, upravljanjem i rukovođenjem i inicira edukaciju u tom pogledu
*Pokreće, nadgleda i koordinira projekte koji se odnose na poboljšanje pitanja vezanih za upravljanje sudovima i tužilaštvima, uključujući traženje finansijskih sredstava iz domaćih i međunarodnih izvora
*Utvrđuje kriterije za ocjenjivanje rada sudija i tužilaca
*Vodi, koordinira i nadgleda korištenje informacijske tehnologije u sudovima i tužilaštvima da bi se u tom pogledu postigla i održala uniformnost. Sudovi i tužilaštva mogu uvoditi automatizirane sisteme praćenja i registracije predmeta ili slične sisteme uključujući sisteme podrške i pohranjivanja podataka, samo uz prethodno odobrenje Visokog sudskog i tužilačkog vijeća
*Utvrđuje broj sudija, tužilaca i zamjenika glavnog tužioca za sudove i tužilaštva iz njegove nadležnosti, nakon konsultacija s predsjednikom suda ili glavnim tužioceom, tijelom nadležnim za proračun i nadležnim ministarstvom pravde
*Prikuplja informacije i vodi dokumentaciju o profesionalnom statusu sudija i tužilaca
*Daje mišljenje o pritužbama koje podnese sudija ili tužilac koji smatra da su njegova prava i nezavisnost ugroženi
*Daje mišljenje o nacrtima zakona, propisa i o važnim pitanjima koja mogu utjecati na pravosuđe, pokreće postupak usvajanja zakona i drugih propisa i daje smjernice sudovima i tužilaštvima
*Objavljuje etičke kodekse sudija i tužilaca
*Vrši druga ovlaštenja utvrđena zakonom

## Sastav
Visoko sudsko i tužilačko vijeće ima 15 članova, koji između sebe većinom glasova biraju predsjednika i dva potpredsjednika. Predsjednik i dva potpredsjednika ne mogu biti iz reda istog konstitutivnog naroda, a najviše jedan od njih može biti iz reda Ostalih.

Članovi su:
*Sudija Suda Bosne i Hercegovine, koga biraju sudije tog suda
*Tužilac Tužilaštva Bosne i Hercegovine, koga biraju tužioci tog tužilaštva
*Sudija Vrhovnog suda Federacije Bosne i Hercegovine, koga biraju sudije tog suda
*Tužilac Federalnog tužilaštva Federacije Bosne i Hercegovine, koga biraju tužioci tog tužilaštva
*Sudija Vrhovnog suda Republike Srpske, koga biraju sudije tog suda
*Tužilac Republičkog tužilaštva Republike Srpske, koga biraju tužioci tog tužilaštva
*Sudija kantonalnog ili općinskog suda iz Federacije Bosne i Hercegovine koga biraju sudije kantonalnih i općinskih sudova pismenim glasanjem koje organizira predsjednik Vrhovnog suda Federacije Bosne i Hercegovine
*Tužilac kantonalnog tužilaštva iz Federacije BiH koga biraju kantonalni tužioci pismenim glasanjem koje organizira glavni tužilac Federalnog tužilaštva Federacije Bosne i Hercegovine
*Sudija okružnog ili osnovnog suda iz Republike Srpske, koga biraju sudije okružnih i osnovnih sudova pismenim glasanjem koje organizira predsjednik Vrhovnog suda Republike Srpske
*Tužilac okružnog tužilaštva iz Republike Srpske, koga biraju okružni tužioci pismenim glasanjem koje organizira glavni tužilac Republičkog tužilaštva Republike Srpske
*Sudija ili tužilac koga bira Pravosudna komisija Brčko Distrikta
*Advokat kojeg bira Odvjetnička komora Federacije Bosne i Hercegovine
*Advokat kojeg bira Advokatska komora Republike Srpske
*Član kojeg bira Predstavnički dom Bosne i Hercegovine, a koji ne obavlja pravosudnu funkciju i nije iz reda zastupnika Parlamentarne skupštine
*Član kojeg bira Vijeće ministara Bosne i Hercegovine na prijedlog ministra pravde Bosne i Hercegovine, a koji ne obavlja pravosudnu funkciju i nije član Vijeća ministara

Članovi imaju mandat od četiri godine, najviše dva puta uzastopno.

## Također pogledajte
*Sud Bosne i Hercegovine
*Tužilaštvo Bosne i Hercegovine

## Reference
## Vanjski linkovi
*Sajt Visokog sudskog i tužilačkog vijeća Bosne i Hercegovine

Kategorija:Institucije Bosne i Hercegovine